Takehiro Tomijasu

Takehiro Tomijasu (japonsky: 冨安 健洋, anglicky: "Takehiro Tomiyasu", * 5. november 1998, Fukuoka, Japonsko) je japonský profesionálny futbalista, ktorý hrá ako krajný obranca alebo stredný obranca za klub Arsenal, ktorý pôsobí v Premier League.
Tomiyasu začal svoju kariéru v Avispa Fukuoka. Následne pôsobil v belgickom klube Sint-Truiden a talianskom klube Bologna, odkiaľ sa v roku 2021 pripojil k Arsenalu. V roku 2018 bol tiež povolaný do seniorského tímu Japonska, predtým svoju krajinu reprezentoval na rôznych mládežníckych úrovniach.
Klubová kariéra.
Avispa Fukuoka.
Tomijasu sa narodil v japonskej Fukuoke a prvýkrát ho zaujal skaut a generálny manažér Sanchiku Kickers Kanji Tsuji, ktorý bol ohromený jeho výkonmi, najmä rýchlosťou. Tsuji presvedčil jeho rodičov, aby mu dovolili hrať futbal, čo viedlo Tomijasa k zápisu na základnú školu v Sanchiku. Keď mal Tomijasu jedenásť rokov, odporučil ho jeho tréner na skúšku do tréningového táboru FC Barcelony. Na skúške zapôsobil a FC Barcelona mu ponúkla miesto v klubovej mládežníckej akadémii, ale bolo pre neho ťažké presťahovať sa do Španielska a prestup sa teda neuskutočnil. Napriek tomu Tomijasu povedal, že skúsenosť vo futbalovom tábore bola „inšpirujúca“.
Arsenal.
31. augusta 2021 sa Tomijasu pripojil k londýnskemu Arsenalu, ktorý pôsobí v Premier League. S klubom podpísal zmluvu na štyri roky s možnosťou predĺženia o jeden rok. Výška prestupového poplatku je vykazovaná rôzne a pohybuje sa medzi 15,5 milióna libier a 17 miliónov libier. Po príchode do klubu ho tréner Mikel Arteta aj technický riaditeľ Edu označili za „dôležitého člena tímu“ v Arsenale. Stal sa štvrtým japonským hráčom, ktorý podpísal zmluvu s Arsenalom po Junichim Inamotovi a Ryovi Miyaichovi. Takuma Asano sa nikdy nedokázal prebojovať do súťažného zápasu v drese Arsenalu. 11. septembra sa Takehiro prvýkrát predstavil v drese Arsenalu v zápase proti Norwich City. Arsenal zápas vyhral 1:0 Tomiyasu bol vyhlásený za hráča mesiaca Arsenalu za september 2021 so ziskom 51 % hlasov.
21. augusta 2023 sa Tomijasu objavil v základnej zostave a pomohol Arsenalu k víťazstvu 1:0 s Crystal Palace. Následne bol po dvoch žltých kartách v 67. minúte vylúčený. 27. septembra bol nastúpil Takehiro v základnej zostave Arsenalu v zápase tretieho kola Carabao Cupu proti Brentfordu a prispel k víťazstvu 1:0. 28. októbra strelil svoj prvý gól za Arsenal v 96. minúte nadstaveného času pri víťazstve 5:0 nad Sheffieldom United. 2. novembra bol hlasovaním fanúšikov vybraný za hráča mesiaca Arsenalu za október.
Reprezentačná kariéra.
30. augusta 2018 dostal Tomijasu prvú pozvánku do seniorského japonského národného tímu pre zápasy Kirin Challenge Cup 2018. Za Japonsko debutoval až 12. októbra 2018, keď začal v základnej zostave v zápase proti Paname. Japonsko zápas vyhralo 3:0. Tomiyasu sa stal prvým tínedžerom štartujúcim v seniorskom tíme od čias Rya Miyaichiho. O mesiac neskôr, 16. novembra 2018, sa druhýkrát predstavil za národný tím, remízou 1:1 proti Venezuele.
V novembri 2022 bol Takehiro povolaný do 26-členného japonského tímu, ktorý súťažil v Katare na Majstrovstvách sveta vo futbale 2022.
Osobný život.
Tomiyasu má dve sestry. Plánoval nasledovať kroky svojich sestier a stať sa profesionálnym plavcom no namiesto toho prešiel na futbal. Na svojej prvej tlačovej konferencii v Bologni Takehiro povedal, že sa začal učiť taliansky a požiadal médiá, aby ho volali Tomi. Do februára 2020 talianske médiá "Corriere Di Bologna" uviedli, že Takehiro už hovorí plynule po taliansky. Okrem taliančiny a svojej rodnej japončiny hovorí aj po anglicky.
Takehiro prezradil, že keď vyrastal, zbožňoval Javiera Mascherana.